ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή **3/06/2014**

ΝΟΜΟΣ ΑΤΤΙΚΗΣ Αρ.Πρωτ:

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΕΞΥΠΗΡΕΤΗΣΗΣ ΠΟΛΙΤΩΝ &

ΔΙΟΙΚΗΤΙΚΩΝ ΥΠΗΡΕΣΙΩΝ **ΠΡΟΣ:** Τον Πρόεδρο του ΤΜΗΜΑ ΔΙΟΙΚΗΣΗΣ ΤΟΠΙΚΗΣ ΑΝΑΠΤΥΞΗΣ Δημοτικού Συμβουλίου

& ΑΝΘΡΩΠΙΝΟΥ ΔΥΝΑΜΙΚΟΥ

Ταχ.Δ/νση:Λ.Μεσογείων 415-417

Ταχ.Κώδικας: 15343

Πληροφορίες: Σ.Λεβάκος

Τηλέφωνο:213 2004 607 ΘΕΜΑ: ΠΡΟΣΛΗΨΗ ΠΡΟΣΩΠΙΚΟΥ

ΑΝΤΑΠΟΔΟΤΙΚΟΥ ΧΑΡΑΚΤΗΡΑ

Σύμφωνα με το αρ.5276/17-04-2014 έγγραφο του Υπουργείου Εσωτερικών με θέμα “Έγκριση πρόσληψης προσωπικού με σχέση εργασίας ιδιωτικού δικαίου ορισμένου χρόνου ανταποδοτικού χαρακτήρα» και την 15695/17-4-2014) Κοινή Απόφαση των Υπουργών Εσωτερικών , Διοικητικής Μεταρρύθμισης και Ηλεκτρονικής Διακυβέρνησης και Αναπληρωτή Υπουργού Οικονομικών μας ανακοινώθηκε ότι εγκρίθηκε η απασχόληση σαράντα (40)ατόμων με σχέση εργασίας ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του Δήμου μας . Ο προγραμματισμός προσλήψεων προσωπικού για κάλυψη αναγκών ανταποδοτικού χαρακτήρα σύμφωνα με την αρ.31/2014 απόφαση του δημοτικού συμβουλίου, ήταν επίσης σαράντα (40) άτομα, εγκρίθηκε δηλαδή το σύνολο των θέσεων που είχε αιτηθεί ο Δήμος μας.

Κατόπιν τηλεφωνικής επικοινωνίας με το Α.Σ.Ε.Π. και κατά απαίτησή του προκύπτει υποχρέωση του δήμου μας αφενός να επικαιροποιήσει τη αρ.31/2014 απόφαση του δημοτικού συμβουλίου που αφορά πρόσληψη προσωπικού ανταποδοτικού χαρακτήρα και αφετέρου να εγκρίνει τη σταδιακή πρόσληψη των εγκεκριμένων θέσεων δεδομένου ότι η διαδικασία πρόσληψης δε δύναται να υλοποιηθεί με μια ανακοίνωση επειδή συμβάσεις των υπηρετούντων λήγουν σε διαφορετικό χρόνο και οι θέσεις που καταλαμβάνουν κενώνονται σταδιακά.

Κατόπιν των ανωτέρω, έχοντας υπόψη τις υπηρεσιακές ανάγκες μας και προκειμένου ο Δήμος να προχωρήσει **σταδιακά** στην πρόσληψη προσωπικού ανταποδοτικού χαρακτήρα καλείται το Δημοτικό Συμβούλιο να αποφασίσει την πρόσληψη του ανωτέρω προσωπικού σε δύο στάδια.

Σε πρώτη φάση την πρόσληψη προσωπικού συνολικού αριθμού είκοσι τριών (23) ατόμων ως εξής:

α) Δεκαπέντε (15) Εργάτες Καθαριότητας.

β) Τέσσερις (4) Εργάτες Νεκροταφείου.

γ) Ένας (1) ΔΕ χειριστής μηχανημάτων έργου (καλαθοφόρο).

δ) Τρείς (3) Οδηγοί Γ΄κατηγορίας

Σε δεύτερη φάση την πρόσληψη προσωπικού δεκαεπτά (17) ατόμων ως εξής:

α) Δέκα (10) Εργάτες Καθαριότητας

β) Δύο (2) Οδηγοί

γ) Δύο (2) Χειριστές Μηχανημάτων Έργου

δ) Ένας (1) Τεχνίτης Ελαστικών

ε) Ένας (1) Τεχνίτης Φρένων

στ) Ένας (1) Μηχανοτεχνίτης Αυτοκινήτων

Η δεύτερη φάση των προσλήψεων θα πραγματοποιηθεί μετά την 01/09/2014

Οι διαδικασία πρόσληψης θα γίνει σύμφωνα με τις διατάξεις του ν.2190/1994 όπως ισχύει για χρονικό διάστημα οκτώ (8) μηνών.

Η προκαλούμενη δαπάνη θα βαρύνει τον προϋπολογισμό του Δήμου οικονομικού έτους 2014 και τους Κ.Α.20.6041.01, 20.6054.01, 45.6041.01, 45.6054.01 στους οποίους υπάρχει εγγεγραμμένη πίστωση.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ